מידע על העסקת עובדים זרים ומסתננים
רשות האוכלוסין וההגירה אוכפת את החוק האוסר העסקת עובדים זרים ומסתננים/נתינים זרים. טרם העסקת עובד, בדוק את מעמדו ואת תוקף אשרתו (רישיון הישיבה שברשותו) והימנע מכתבי אישום פלילי וקנסות כבדים.
העסקת עובד זר מחייבת קבלת היתר העסקה מרשות האוכלוסין וההגירה. היתר העסקה חייב להיות על שמך ורק לתחום שאושר לעובד.
העסקת עובדים זרים בעבודות: משק בית, שיפוצים וטיפול בילדים – אסורה בהחלט!
העוברים על החוק, צפויים לכתב אישום פלילי ולקנס עד עשרות אלפי שקלים!
גם אם העובד הזר חוקי ורשאי לעבוד בישראל, ניתן להעסיקו אך ורק לאחר קבלת אישור העסקה אישי על שם המעסיק ורק לתחום שאושר לעובד.

היתר להעסקת עובד זר ניתן על ידי רשות האוכלוסין וההגירה רק למעסיקים בענפי הסיעוד, החקלאות, עובדים מומחים, תאגידי בניין, מסעדנות ומלונאות באזור אילת.

העסקת מסתנן/נתין זר אשר לא מחזיק ברישיון בהתאם לסעיף 2(א')5 בתוקף תאכף!

תאכף העסקת מסתנן/נתין זר אשר מחזיק ברישיון מסוג 2(א')5 בו מובהר כי אינו רשאי לעבוד

תאכף העסקת מסתנן/נתין זר אשר מחזיק ברישיון מסוג 2(א')5 בו קיימת ברישיון הגבלה למקום העבודה
כמו כן, תאכף העסקת מסתנן אשר שוהה במרכז השהייה הפתוח "חולות" ומחזיק בהוראת שהייה במתקן
ומסתנן אשר זומן למרכז השהייה הפתוח "חולות" ולא התייצב במועד שנקבע לו.
 
לא תאכף העסקת מסתנן/נתין זר רק כאשר הוא מחזיק ברישיון זמני בתוקף בהתאם לסעיף 2(א')5.
 
שים לב: בהתאם להוראת שעה מדצמבר 2014 בחוק עובדים זרים, יוטלו קנסות מוגדלים בגין העסקת מסתננים/נתינים זרים שפג תוקף הרישיון שלהם מסוג 2(א')5 או שחלה לגביהם הוראת שהייה.

